
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Производствена база на „Милки фуудс” ЕООД, гр. Вършец
Дата на извършване на проверката: 02.08.2018 г.
Място на извършване на проверката: гр. Вършец, ул. „Република“ № 2А 
Проверени компоненти и фактори на околната среда:
· Води
· Почви 
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) и подзаконовите му нормативни актове
· Закон за почвите (ЗП)
· Закон за управление на отпазъците (ЗУО) и подзаконовите му нормативни актове
Извършени дейности:

С писмо на РИОСВ – Монтана операторът е уведомен за датата на проверката, към което е приложена Заповед № РД-205/31.07.2018 г. на Директора на РИОСВ – Монтана за извършване на комплексна проверка на място в обект – млекопреработвателно предприятие с оператор „Милки фуудс” ЕООД.
На 02.08.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-205/31.08.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-56/02.08.2018 г.
Проверени са:

· Сгради и съоръжения на територията на предприятието
· Документи и данни, свързани със законовите и подзаконови нормативни актове по околна среда

Констативна част:
Имотът и производствената база в него, в която оперира „Милки фуудс“ ЕООД в гр. Вършец, са собственост на „Деа Проджект“ ЕООД, с които операторът има договор за наем. Основна дейност на предприятието е изкупуване на мляко, производство на млечни произведения, пакетиране и търговия с млечни произведения. На площадката са ситуирани производствени и помощни сгради и съоръжения, в които работят около 50 работника. 
По отношение на посочените по-долу компоненти и фактори на околната среда констатациите от проверката са следните:

Компонент „Води”:

Производствената база ползва питейни води от водопроводната мрежа на гр. Вършец въз основа на Договор за предоставяне на ВиК услуги. За нуждите на предприятието с Решение за преценяване на необходимостта от ОВОС № МО51-ПР/2016 г. е одобрено ИП за изграждане на тръбен кладенец за подземни води, въз основа на което БДДР-Плевен е издало Разрешително  за водовземане от подземни води чрез нови водовземни съоръжения № 11591136/11.04.2018 г. Тръбният краденец в имот с идентификатор 12961.422.691 е в процес на изграждане.
От дейността на обекта се образува смесен поток от фекално-битови от санитарните възли в предприятието и производствени отпадъчни води, които въз основа на Договор между „Деа Проджект“ ЕООД, София, и „ВиК“ ООД-Монтана се отвеждат в канализационната система (КС) с ПСОВ на гр. Вършец, в които са определени допустимите концентраци и емисионни норми на съдържимите в отпадъчните води вещества. 

На площадката на млекопреработващото предприятие е изградена разделна канализационна система за двата потока (фекално-битови и производствени) отпадъчни води и за дъждовните води, които заустват в ревизионна шахта на В и К ООД-Монтана извън площадката на обекта.  Отпадъчните води преминават през механично пречистване чрез два мазниноуловителя, които се поддържат в добро състоявие чрез ежедневно отстраняване на минимални количества утайки.
2. Компонент „Почви”:

Дружеството извършва дейността си на площадка, преобладаващата част от която е  застроена и асфалтирана. Няма констатации за разливи или натрупани вещества и материали, които да създават предпоставки за замърсяване на почвите на съседните имоти. Площадката е оградена с трайна ограда, а зелените площи – поддържани.

3. Фактор „Отпадъци”:

Извършена е проверка по чл. 14 и чл. 59 от ЗУО и Наредбата за определяне на реда и размера за заплащане на продуктова такса.

Готовата продукция се пуска на вътрешния пазар в опаковки от пластмаса, хартия и картон и метали (капачки за кисело мляко). Като лице, пускащо на вътрешния пазар опаковани хранителни продукти, дружеството изпълнява задълженията си по чл. 14, ал. 2 от ЗУО като участва в колективна система, съгласно сключен Договор. Представени са актуални счетоводни документи и отчетна документация за платените лицензионни такси, изготвени съгласно изискванията на Наредбата за определяне на реда и размера за заплащане на продуктова такса.


Дружеството има извършена класификация на отпадъци по реда на Наредба № 2/2014 г. Генерираните отпадъци се съхраняват в специализирани съдове. 


Операторът води необходимата отчетност в заверени от РИОСВ – Монтана отчетни книги – Приложение № 1 към Наредба №1/2014 г. В книгата се водят нулеви количества за отпадъците, които не се образуват. Ежемесечно се водят записи за образуваните и предадени отпадъци
Заключение:
Операторът изпълнява задълженията си, произтичащи от законодателство по компоненти „почви”, „води“ и по фактор „отпадъци”. Изпълнени са и трите прдписания, дадени на дружеството с КПКД -  98/21.11.2017 г. на РИОСВ-Монтана.
Предписания: не са дадени  предписания в протокол КПКД-56/02.08.2018 г.
Приоритети за последваща контролна дейност:
· Законосъобразно управление на водите – опазване на повърхностните и подземни води от замърсяване.

· Законосъобразно управление на отпадъците
· Закон за чистотата на атмосферния въздух (ЗЧАВ)

